DA Den Europæiske Unions Tidende L 322/11

KOMMISSIONENS GENNEMFØRELSESAFGØRELSE

af 30. november 2011

om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2012 og efterfølgende år, og om fastsættelse af EU-tilskuddet hertil

(meddelt under nummer K(2011) 8719)

(2011/807/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 27, stk. 5, og

ud fra følgende betragtninger:

(1) Ved beslutning 2009/470/EF er der fastsat procedurer vedrørende EU-tilskud til programmer for udryddelse, bekæmpelse og overvågning af dyresygdomme og zoonoser.

(2) I henhold til artikel 27, stk. 1, i beslutning 2009/470/EF skal der indføres en EU-finansieringsforanstaltning til godtgørelse af medlemsstaternes udgifter til finansiering af nationale programmer for udryddelse, bekæmpelse og overvågning af de dyresygdomme og zoonoser, der er nævnt i bilag I til beslutningen.

(3) I henhold til Kommissionens beslutning 2008/341/EF af 25. april 2008 om fastsættelse af EF-kriterier for nationale programmer for udryddelse, bekæmpelse og overvågning af visse dyresygdomme og zoonoser (2) skal programmer, som medlemsstaterne forelægger, for at blive godkendt som EU-finansieringsforanstaltninger mindst opfylde kriterierne i bilaget til nævnte beslutning.

(4) I henhold til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (3) skal medlemsstaterne udarbejde årlige programmer for overvågning af transmissible spongiforme encephalopatier (TSE) hos kvæg, får og geder.

(5) Det er endvidere fastsat i Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza (4), at medlemsstaterne skal gennemføre overvågningsprogrammer vedrørende fjerkræ og vilde fugle for at udbygge den eksisterende viden om den trussel, vilde fugle udgør i forbindelse med influenzavirus af aviær oprindelse hos fugle, bl.a. på grundlag af risikovurderinger, der ajourføres regelmæssigt. Disse årlige overvågningsprogrammer og finansieringen heraf bør ligeledes godkendes.

(6) Nogle medlemsstater har forelagt Kommissionen årlige programmer for udryddelse, bekæmpelse og overvågning af dyresygdomme, programmer for kontrol med henblik på forebyggelse af zoonoser og årlige programmer for udryddelse og overvågning af visse TSE'er, som de ønsker at modtage EU-tilskud til.

(7) For 2008, 2009, 2010 og 2011 blev visse flerårige programmer for udryddelse, bekæmpelse og overvågning af dyresygdomme, som medlemsstaterne havde forelagt, godkendt ved Kommissionens beslutning 2007/782/EF (5), 2008/897/EF (6) og 2009/883/EF (7) samt afgørelse 2010/712/EU (8).

(8) Udgiftsforpligtelserne i forbindelse med disse flerårige programmer blev indgået i overensstemmelse med artikel 76, stk. 3, i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (9). Den første budgetmæssige forpligtelse for de pågældende programmer blev indgået, efter at de var godkendt. Hver efterfølgende årlige forpligtelse bør indgås af Kommissionen på baggrund af programgennemførelsen i det foregående år på grundlag af en afgørelse om at yde tilskud, jf. artikel 27, stk. 5, i beslutning 2009/470/EF.

(9) Visse medlemsstater, som med succes har gennemført programmer for udryddelse af rabies, der i flere år er blevet samfinansieret, har fælles landegrænse med tredjelande, hvor sygdommen forekommer. For at rabies en gang for alle kan udryddes, skal der gennemføres visse vaccinationsaktiviteter i de tredjelande, der støder op til Unionen.

(10) For at støtte gennemførelsen af rabiesvaccinationsaktiviteter i de tredjelande, der støder op til Unionen, bør det tillades at udbetale et forskud på op til 60 % af det maksimumsbeløb, der er fastsat for sådanne aktiviteter i medlemsstaternes programmer.

(11) Kommissionen har vurderet de årlige programmer, som medlemsstaterne har forelagt, samt henholdsvis det femte, fjerde, tredje og andet år for de flerårige programmer, der blev godkendt vedrørende 2008, 2009, 2010 og 2011, ud fra et veterinært og et økonomisk synspunkt. Disse programmer opfylder de relevante EU-veterinærbestemmelser og navnlig kriterierne i beslutning 2008/341/EF.

(12) Da de årlige og flerårige programmer er vigtige for, at Unionens dyre- og folkesundhedsmæssige mål kan nås, og da anvendelsen for TSE- og aviær influenza-programmernes vedkommende er obligatorisk i alle medlemsstaterne, bør EU-tilskudssatsen fastsættes på et passende niveau til refusion af de udgifter, som de pågældende medlemsstater har til de i denne afgørelse omhandlede foranstaltninger, med et maksimumsbeløb for hvert program.

(13) I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som fastslår de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.

(14) Efterprøvning af individuelle begrundelser for støtteberettigede udgifter skaber store administrative byrder, uden at EU-midlerne anvendes mærkbart mere effektivt eller gennemsigtigheden øges markant. Det er derfor i relevante tilfælde mere hensigtsmæssigt at fastsætte EU-tilskuddet til hvert program på et niveau, der sikrer, at udgifter forårsaget af foranstaltningstypen, hvis den gennemføres, er dækket i tilstrækkeligt omfang. EU-tilskud, der navnlig støtter nærmere fastlagte aktiviteter, f.eks. prøveudtagning, test og vaccination, bør således fastsættes til et fast beløb, der skal godtgøre alle udgifter, der normalt afholdes til gennemførelse af aktiviteten eller til tilvejebringelse af de pågældende testresultater.

(15) I henhold til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (10) skal programmer for udryddelse og overvågning af dyresygdomme finansieres via Den Europæiske Garantifond for Landbruget. Finanskontrollen af foranstaltningerne foretages i henhold til samme forordnings artikel 9, 36 og 37.

(16) EU-tilskuddet bør kun ydes, hvis de planlagte foranstaltninger gennemføres effektivt, og de kompetente myndigheder fremsender alle nødvendige oplysninger inden for de i denne afgørelse fastsatte tidsfrister.

(17) Af hensyn til administrativ effektivitet bør alle udgifter, der forelægges med henblik på EU-tilskud, angives i euro. I overensstemmelse med Rådets forordning (EF) nr. 1290/2005 bør omregningskursen for udgifter i en anden valuta end euro være den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af den berørte medlemsstat.

(18) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

KAPITEL I

ÅRLIGE PROGRAMMER

Artikel 1

Kvægbrucellose

1. De programmer for udryddelse af kvægbrucellose, som Spanien, Italien, Portugal og Det Forenede Kongerige har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb, der godtgør alle udgifter afholdt til at gennemføre følgende aktiviteter og/eller test: i) 0,5 EUR pr. husdyr, der udtages prøver af ii) 0,2 EUR pr. Rose Bengal-test iii) 0,2 EUR pr. SAT-test iv) 0,4 EUR pr. komplementbindingstest v) 0,5 EUR pr. ELISA-test vi) 10 EUR pr. bakteriologisk test vii) 1 EUR pr. vaccineret husdyr

b) fastsættes til 50 % af hver enkelt af de i stk. 1 nævnte medlemsstaters udgifter til godtgørelse til ejere for værdien af de slagtede dyr under programmerne, dog højst 375 EUR i gennemsnit pr. slagtet dyr

c) og må ikke overstige følgende: i) 4 800 000 EUR til Spanien ii) 2 300 000 EUR til Italien iii) 1 550 000 EUR til Portugal iv) 2 000 000 EUR til Det Forenede Kongerige.

Artikel 2

Kvægtuberkulose

1. De programmer for udryddelse af kvægtuberkulose, som Irland, Spanien, Italien, Portugal og Det Forenede Kongerige har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb, der godtgør alle udgifter afholdt til at gennemføre følgende aktiviteter og/eller test: i) 0,5 EUR pr. husdyr, der udtages prøver af ii) 1,5 EUR pr. tuberkulintest iii) 5 EUR pr. gamma-interferon-test iv) 10 EUR pr. bakteriologisk test

b) fastsættes til 50 % af hver enkelt af de i stk. 1 nævnte medlemsstaters udgifter til godtgørelse til ejere for værdien af de slagtede dyr under programmerne, dog højst 375 EUR i gennemsnit pr. slagtet dyr

c) og må ikke overstige følgende: i) 14 000 000 EUR til Irland ii) 12 700 000 EUR til Spanien iii) 5 000 000 EUR til Italien iv) 2 650 000 EUR til Portugal v) 31 200 000 EUR til Det Forenede Kongerige.

Artikel 3

Fåre- og gedebrucellose

1. De programmer for udryddelse af fåre- og gedebrucellose, som Grækenland, Spanien, Italien, Cypern og Portugal har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb, der godtgør alle udgifter afholdt til at gennemføre følgende aktiviteter og/eller test: i) 0,5 EUR pr. husdyr, der udtages prøver af ii) 0,2 EUR pr. Rose Bengal-test iii) 0,4 EUR pr. komplementbindingstest iv) 10 EUR pr. bakteriologisk test v) 1 EUR pr. vaccineret husdyr

b) fastsættes til 50 % af hver enkelt af de i stk. 1 nævnte medlemsstaters udgifter til godtgørelse til ejere for værdien af de slagtede dyr under programmerne, dog højst 50 EUR i gennemsnit pr. slagtet dyr

c) og må ikke overstige følgende: i) 2 050 000 EUR til Grækenland ii) 8 700 000 EUR til Spanien iii) 3 700 000 EUR til Italien iv) 190 000 EUR til Cypern v) 1 950 000 EUR til Portugal.

Artikel 4

Bluetongue i endemiske områder eller højrisikoområder

1. De programmer for udryddelse og overvågning af bluetongue, som Belgien, Bulgarien, Tjekkiet, Tyskland, Estland, Irland, Grækenland, Spanien, Frankrig, Italien, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb, der godtgør alle udgifter afholdt til at gennemføre følgende aktiviteter og/eller test: i) 0,5 EUR pr. husdyr, der udtages prøver af ii) 1 EUR pr. vaccineret husdyr iii) 2 EUR pr. ELISA-test iv) 10 EUR pr. PCR-test v) 10 EUR pr. virologisk test

b) fastsættes til 50 % af hver enkelt af de i stk. 1 nævnte medlemsstaters udgifter til: i) laboratorieundersøgelser vedrørende entomologisk overvågning ii) indkøb af fælder og

c) må ikke overstige: i) 360 000 EUR til Belgien ii) 15 000 EUR til Bulgarien iii) 40 000 EUR til Tjekkiet iv) 80 000 EUR til Tyskland v) 10 000 EUR til Estland vi) 40 000 EUR til Irland vii) 100 000 EUR til Grækenland viii) 1 000 000 EUR til Spanien ix) 1 700 000 EUR til Frankrig x) 400 000 EUR til Italien xi) 20 000 EUR til Letland xii) 10 000 EUR til Litauen xiii) 10 000 EUR til Luxembourg xiv) 30 000 EUR til Ungarn xv) 10 000 EUR til Malta xvi) 40 000 EUR til Nederlandene xvii) 10 000 EUR til Østrig xviii) 50 000 EUR til Polen xix) 2 350 000 EUR til Portugal xx) 100 000 EUR til Rumænien xxi) 40 000 EUR til Slovenien xxii) 50 000 EUR til Slovakiet xxiii) 10 000 EUR til Finland xxiv) 10 000 EUR til Sverige.

Artikel 5

Salmonellose (zoonotisk salmonella) i avlsflokke, æglæggerflokke og slagtekyllingeflokke af Gallus gallus og i flokke af kalkuner (Meleagris gallopavo)

1. De programmer for bekæmpelse af visse typer zoonotisk salmonella hos avlsflokke, æglæggerflokke og slagtekyllingeflokke af Gallus gallus og i flokke af kalkuner (Meleagris gallopavo), som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Luxembourg, Ungarn, Malta, Nederlandene, Østrig, Portugal, Rumænien, Slovenien, Slovakiet og Det Forenede Kongerige har forelagt, godkendes for perioden 1. januar 2012 til 31. december 2012.

2. De programmer for bekæmpelse af visse typer zoonotisk salmonella hos slagtekyllingeflokke af Gallus gallus og i flokke af kalkuner (Meleagris gallopavo), som Polen har forelagt, godkendes for perioden 1. januar 2012 til 31. december 2012.

3. EU-tilskuddet:

a) omfatter et fast beløb på 0,5 EUR pr. officiel prøve, der udtages

b) fastsættes til 50 % af hver enkelt af de i stk. 1 og 2 nævnte medlemsstaters udgifter til: i) bakteriologiske test og serotypningstest som led i en officiel prøveudtagning ii) bakteriologiske test vedrørende desinficeringens effektivitet iii) test til påvisning af antimikrobielle eller bakterievæksthæmmende stoffer i væv fra fugle fra flokke, der er testet for salmonella iv) indkøb af vaccine v) godtgørelse til ejere for værdien af: — de aflivede avlsfugle og æglæggerfugle af Gallus gallus — de aflivede avlsfugle af Meleagris gallopavo — de destruerede æg, jf. stk. 4, og

c) må ikke overstige: i) 1 300 000 EUR til Belgien ii) 60 000 EUR til Bulgarien iii) 1 500 000 EUR til Tjekkiet iv) 250 000 EUR til Danmark v) 1 000 000 EUR til Tyskland vi) 30 000 EUR til Estland vii) 300 000 EUR til Irland viii) 1 000 000 EUR til Grækenland ix) 1 000 000 EUR til Spanien x) 1 300 000 EUR til Frankrig xi) 700 000 EUR til Italien xii) 100 000 EUR til Cypern xiii) 130 000 EUR til Letland xiv) 10 000 EUR til Luxembourg xv) 2 000 000 EUR til Ungarn xvi) 150 000 EUR til Malta xvii) 3 000 000 EUR til Nederlandene xviii) 800 000 EUR til Østrig xix) 500 000 EUR til Polen xx) 200 000 EUR til Portugal xxi) 200 000 EUR til Rumænien xxii) 70 000 EUR til Slovenien xxiii) 600 000 EUR til Slovakiet xxiv) 75 000 EUR til Det Forenede Kongerige.

4. De maksimumsbeløb, der godtgøres medlemsstaterne for de programmer, der er omhandlet i stk. 1 og 2, må i gennemsnit ikke overstige:

a) for en bakteriologisk test (dyrkning/isolering): 7 EUR pr. test b) for indkøb af vaccine: 0,05 EUR pr. dosis c) for serotypning af salmonellaisolater af Salmonella spp.: 20 EUR pr. test d) for en bakteriologisk test vedrørende desinficeringens effektivitet i fjerkræstalde efter udtagning af en salmonellapositiv flok: 5 EUR pr. test e) for en test til påvisning af antimikrobielle eller bakterievæksthæmmende stoffer i væv fra fugle fra flokke, der er testet for salmonella: 5 EUR pr. test f) for godtgørelse til ejere for værdien af: i) en aflivet forældrefugl i en avlsflok af Gallus gallus 4 EUR pr. fugl ii) en aflivet æglægger i en erhvervsflok af Gallus gallus 2,20 EUR pr. fugl iii) en aflivet forældrefugl i en avlsflok af Meleagris gallopavo 12 EUR pr. fugl iv) rugeæg lagt af forældrefugle i en avlsflok af Gallus gallus: 0,20 EUR pr. destrueret rugeæg v) konsumæg lagt af Gallus gallus: 0,04 EUR pr. destrueret konsumæg vi) rugeæg lagt af forældrefugle i en avlsflok af Meleagris gallopavo: 0,40 EUR pr. destrueret rugeæg.

Artikel 6

Klassisk svinepest og afrikansk svinepest

1. Programmerne for bekæmpelse og overvågning af:

a) klassisk svinepest, som Bulgarien, Tyskland, Frankrig, Luxembourg, Ungarn, Rumænien, Slovenien og Slovakiet har forelagt, godkendes for perioden 1. januar 2012 til 31. december 2012

b) afrikansk svinepest, som Italien har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb, der godtgør alle udgifter afholdt til at gennemføre følgende aktiviteter og/eller test: i) 0,5 EUR pr. tamsvin, der udtages prøver af ii) 5 EUR pr. vildsvin, der udtages prøver af iii) 1 EUR pr. lokkemad/vaccine iv) 2 EUR pr. ELISA-test v) 10 EUR pr. PCR-test vi) 10 EUR pr. virologisk test

b) må ikke overstige: i) 210 000 EUR til Bulgarien ii) 1 300 000 EUR til Tyskland iii) 260 000 EUR til Frankrig iv) 100 000 EUR til Italien v) 10 000 EUR til Luxembourg vi) 340 000 EUR til Ungarn vii) 900 000 EUR til Rumænien viii) 30 000 EUR til Slovenien ix) 500 000 EUR til Slovakiet.

Artikel 7

Smitsomt blæreudslæt hos svin

1. Det program for udryddelse af smitsomt blæreudslæt hos svin, som Italien har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb, der godtgør alle udgifter afholdt til at gennemføre følgende aktiviteter og/eller test: i) 0,5 EUR pr. tamsvin, der udtages prøver af ii) 2 EUR pr. ELISA-test iii) 4 EUR pr. seroneutraliseringstest iv) 10 EUR pr. PCR-test v) 10 EUR pr. virologisk test

b) må ikke overstige 900 000 EUR.

Artikel 8

Aviær influenza hos fjerkræ og vilde fugle

1. De undersøgelsesprogrammer vedrørende aviær influenza hos fjerkræ og vilde fugle, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb, der godtgør alle udgifter afholdt til at gennemføre følgende aktiviteter og/eller test: i) 0,5 EUR pr. prøve udtaget fra fjerkræflokke ii) 5 EUR pr. vild fugl, der udtages prøver af som led i den passive overvågning iii) 1 EUR pr. ELISA-test iv) 1 EUR pr. agar-gel-immunodiffusionstest

b) fastsættes til 50 % af hver medlemsstats udgifter til laboratorieundersøgelser, dog ikke dem, der er omhandlet i litra a), og

c) må ikke overstige: i) 40 000 EUR til Belgien ii) 40 000 EUR til Bulgarien iii) 30 000 EUR til Tjekkiet iv) 40 000 EUR til Danmark v) 80 000 EUR til Tyskland vi) 10 000 EUR til Estland vii) 60 000 EUR til Irland viii) 10 000 EUR til Grækenland ix) 90 000 EUR til Spanien x) 130 000 EUR til Frankrig xi) 800 000 EUR til Italien xii) 10 000 EUR til Cypern xiii) 20 000 EUR til Letland xiv) 10 000 EUR til Litauen xv) 10 000 EUR til Luxembourg xvi) 130 000 EUR til Ungarn xvii) 10 000 EUR til Malta xviii) 190 000 EUR til Nederlandene xix) 50 000 EUR til Østrig xx) 100 000 EUR til Polen xxi) 20 000 EUR til Portugal xxii) 250 000 EUR til Rumænien xxiii) 30 000 EUR til Slovenien xxiv) 20 000 EUR til Slovakiet xxv) 10 000 EUR til Finland xxvi) 40 000 EUR til Sverige xxvii) 100 000 EUR til Det Forenede Kongerige.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) hæmagglutinationsinhibitionstest (HI-test) for H5/H7: 12 EUR pr. test b) virusisolationstest: 40 EUR pr. test c) PCR-test: 20 EUR pr. test.

Artikel 9

Transmissible spongiforme encephalopatier (TSE), bovin spongiform encephalopati (BSE) og scrapie

1. De programmer for overvågning af transmissible spongiforme encephalopatier (TSE) og for udryddelse af bovin spongiform encephalopati (BSE) og scrapie, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb på: i) 8,5 EUR pr. test som godtgørelse for alle udgifter til hurtige test, der udføres for at opfylde kravene i artikel 12, stk. 2, i forordning (EF) nr. 999/2001, i kapitel A, del I, i bilag III til samme forordning, eller som anvendes som konfirmatoriske test, jf. kapitel C i bilag X til samme forordning ii) 15 EUR pr. test som godtgørelse for alle udgifter til hurtige test, der udføres for at opfylde kravene i artikel 12, stk. 2, i forordning (EF) nr. 999/2001, i kapitel A, del II, punkt 1-5, i bilag III til samme forordning, eller i bilag VII til samme forordning iii) 4 EUR pr. test som godtgørelse for alle udgifter til genotypebestemmelse iv) 120 EUR pr. test som godtgørelse for alle udgifter til indledende molekylære diskriminatoriske test, der er foretaget i henhold til kapitel C, punkt 3.2, litra c), nr. i), i bilag X til forordning (EF) nr. 999/2001, og v) 25 EUR pr. test som godtgørelse for alle udgifter til konfirmatoriske test, dog ikke hurtige test, der er foretaget i henhold til kapitel C i bilag X til forordning (EF) nr. 999/2001

b) fastsættes til 50 % af hver medlemsstats udgifter til godtgørelse til ejere for værdien af dyr, der er slået ned og destrueret i overensstemmelse med landets udryddelsesprogrammer for BSE og scrapie

c) må ikke overstige: i) 1 220 000 EUR til Belgien ii) 500 000 EUR til Bulgarien iii) 590 000 EUR til Tjekkiet iv) 730 000 EUR til Danmark v) 7 690 000 EUR til Tyskland vi) 120 000 EUR til Estland vii) 2 890 000 EUR til Irland viii) 1 540 000 EUR til Grækenland ix) 4 320 000 EUR til Spanien x) 12 310 000 EUR til Frankrig xi) 4 160 000 EUR til Italien xii) 1 910 000 EUR til Cypern xiii) 220 000 EUR til Letland xiv) 420 000 EUR til Litauen xv) 80 000 EUR til Luxembourg xvi) 1 000 000 EUR til Ungarn xvii) 20 000 EUR til Malta xviii) 2 080 000 EUR til Nederlandene xix) 1 410 000 EUR til Østrig xx) 2 690 000 EUR til Polen xxi) 970 000 EUR til Portugal xxii) 930 000 EUR til Rumænien xxiii) 210 000 EUR til Slovenien xxiv) 380 000 EUR til Slovakiet xxv) 350 000 EUR til Finland xxvi) 500 000 EUR til Sverige xxvii) 5 000 000 EUR til Det Forenede Kongerige.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) for kreaturer, der slås ned og destrueres: 500 EUR pr. dyr b) for får eller geder, der slås ned og destrueres: 70 EUR pr. dyr.

Artikel 10

Rabies

1. De programmer for udryddelse af rabies, som Bulgarien, Estland, Ungarn, Polen, Rumænien og Slovakiet har forelagt, godkendes for perioden 1. januar 2012 til 31. december 2012.

2. EU-tilskuddet:

a) omfatter et fast beløb på 5 EUR pr. vildtlevende dyr, der udtages prøver af

b) fastsættes til 75 % af hver enkelt af de i stk. 1 nævnte medlemsstaters udgifter til: i) laboratorieundersøgelser til påvisning af rabiesantigen eller antistoffer ii) isolering og karakterisering af rabiesvirus iii) påvisning af biomarkør og titrering af vaccinemadding iv) indkøb og distribution af oral vaccine og madding v) indkøb af parenteral vaccine og administration heraf til dyr, der græsser, og

c) må ikke overstige: i) 1 540 000 EUR til Bulgarien ii) 620 000 EUR til Estland iii) 1 160 000 EUR til Ungarn iv) 9 270 000 EUR til Polen v) 4 000 000 EUR til Rumænien vi) 540 000 EUR til Slovakiet.

3. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) for en serologisk test: 12 EUR pr. test b) for en test til påvisning af tetracyklin i knoglevæv: 12 EUR pr. test c) for en fluorescerende antistoftest (FAT): 18 EUR pr. test d) for indkøb af oral vaccine og madding: 0,60 EUR pr. dosis e) for distribution af oral vaccine og madding: 0,35 EUR pr. dosis f) for indkøb af parenteral vaccine: 1 EUR pr. dosis g) for administration af rabiesvacciner til dyr, der græsser: 1,50 EUR pr. vaccineret dyr, uanset antallet af anvendte doser.

4. Uanset stk. 2, litra a) og b), og stk. 3 må EU-tilskuddet for den del af det polske program, der gennemføres uden for Polens område:

a) kun ydes til udgifter til indkøb og distribution af oral vaccine og madding

b) fastsættes til 100 % og

c) ikke overstige 1 260 000 EUR.

5. De maksimumsbeløb, der kan godtgøres for de i stk. 4 omhandlede udgifter, må i gennemsnit for indkøb og distribution af oral vaccine og lokkemad ikke overstige: 0,95 EUR pr. dosis.

KAPITEL II

FLERÅRIGE PROGRAMMER

Artikel 11

Rabies

1. Det flerårige program for rabies, som Finland har forelagt, godkendes for perioden 1. januar 2012 til 31. december 2014.

2. Det andet år under de flerårige programmer for udryddelse af rabies, som Italien og Letland har forelagt, godkendes for perioden 1. januar 2012 til 31. december 2012.

3. Det tredje år under de flerårige programmer for udryddelse af rabies, som Litauen og Østrig har forelagt, godkendes for perioden 1. januar 2012 til 31. december 2012.

4. Det femte år under de flerårige programmer for udryddelse af rabies, som Slovenien har forelagt, godkendes for perioden 1. januar 2012 til 31. december 2012.

5. EU-tilskuddet:

a) omfatter et fast beløb på 5 EUR pr. vildtlevende dyr, der udtages prøver af

b) fastsættes til 75 % af hver enkelt af de i stk. 1-4 nævnte medlemsstaters udgifter til: i) laboratorieundersøgelser til påvisning af rabiesantigen eller antistoffer ii) isolering og karakterisering af rabiesvirus iii) påvisning af biomarkør og titrering af vaccinemadding iv) indkøb og distribution af oral vaccine og madding v) indkøb af parenteral vaccine og administration heraf til dyr, der græsser, og

c) må for 2012 ikke overstige: i) 1 600 000 EUR til Italien ii) 1 700 000 EUR til Letland iii) 2 900 000 EUR til Litauen iv) 190 000 EUR til Østrig v) 810 000 EUR til Slovenien vi) 360 000 EUR til Finland.

6. De maksimumsbeløb, der godtgøres medlemsstaterne for de programmer, der er omhandlet i stk. 1, må i gennemsnit ikke overstige:

a) for en serologisk test: 12 EUR pr. test b) for en test til påvisning af tetracyklin i knoglevæv: 12 EUR pr. test c) for en fluorescerende antistoftest (FAT): 18 EUR pr. test d) for indkøb af oral vaccine og madding: 0,60 EUR pr. dosis e) for distribution af oral vaccine og madding: 0,35 EUR pr. dosis f) for indkøb af parenteral vaccine: 1 EUR pr. dosis g) for administration af rabiesvacciner til dyr, der græsser: 1,50 EUR pr. vaccineret dyr, uanset antallet af anvendte doser.

7. Uanset stk. 5, litra a) og b), og stk. 6 må EU-tilskuddet for den del af de lettiske, litauiske og finske flerårige programmer, der gennemføres uden for de pågældende medlemsstaters område:

a) kun ydes til udgifter til indkøb og distribution af oral vaccine og madding

b) fastsættes til 100 % og

c) for 2012 ikke overstige: i) 520 000 EUR til Letland ii) 1 260 000 EUR til Litauen iii) 80 000 EUR til Finland.

8. De maksimumsbeløb, der kan godtgøres for de i stk. 7 omhandlede udgifter, må i gennemsnit for indkøb og distribution af oral vaccine og lokkemad ikke overstige 0,95 EUR pr. dosis.

Artikel 12

Salmonellose (zoonotisk salmonella) i avlsflokke og æglæggerflokke af Gallus gallus

1. De flerårige programmer for salmonellose (zoonotisk salmonella) hos avlsflokke og æglæggerflokke af Gallus gallus, som Polen har forelagt, godkendes for perioden 1. januar 2012 til 31. december 2013.

2. EU-tilskuddet:

a) omfatter et fast beløb på 0,5 EUR pr. officiel prøve, der udtages

b) fastsættes til 50 % af Polens udgifter til samme foranstaltninger som i artikel 5, stk. 3.

EU-tilskuddet til de foranstaltninger, der er omhandlet i artikel 5, udgør i 2012 højst 2 500 000 EUR.

3. De maksimumsbeløb, der godtgøres Polen for de programmer, der er omhandlet i stk. 1, må ikke overstige dem, der er fastsat i artikel 5, stk. 4.

KAPITEL III

Artikel 13

Støtteberettigede udgifter

1. Uden at de i artikel 1-12 fastsatte maksimumbeløb for EU-tilskud berøres, begrænses de støtteberettigede udgifter til de i samme artikler omhandlede foranstaltninger til de udgifter, der er fastsat i bilaget.

2. Kun udgifter, der er afholdt til gennemførelse af de i artikel 1-12 omhandlede årlige eller flerårige programmer og betalt inden medlemsstaternes forelæggelse af den endelige rapport, er berettiget til EU-tilskud.

3. For at få udbetalt det faste beløb, der er fastsat i artikel 1-12, fuldt ud skal medlemsstaterne bekræfte, at de har betalt alle udgifter afholdt i forbindelse med gennemførelsen af aktiviteten eller testen, og at ingen af udgifterne er afholdt af en anden tredjepart end en kompetent myndighed. Hvis en del af udgifterne er afholdt af en tredjepart, oplyser medlemsstaterne om, hvilken procentdel eller andel af de samlede udgifter den pågældende tredjepart har afholdt. Det faste beløb nedsættes i forhold hertil.

4. Uanset stk. 2 betaler Kommissionen for de udgifter, der er omhandlet i artikel 10, stk. 4, og artikel 11, stk. 7, efter anmodning fra den pågældende medlemsstat et forskud på op til 60 % af de angivne maksimumsbeløb senest tre måneder efter at have modtaget anmodningen.

KAPITEL IV

ALMINDELIGE OG AFSLUTTENDE BESTEMMELSER

Artikel 14

1. Godtgørelsen til ejerne for værdien af de dyr, der slås ned eller slagtes, og af de produkter, der destrueres, ydes senest 90 dage efter at:

a) dyret er blevet slagtet eller slået ned

b) produkterne er blevet destrueret, eller

c) ejeren har fremlagt den udfyldte anmodning.

2. Artikel 9, stk. 1, 2 og 3, i Kommissionens forordning (EF) nr. 883/2006 (11) finder anvendelse på udbetaling af godtgørelser, der foretages efter udløbet af fristen på 90 dage, jf. stk. 1.

Artikel 15

1. De udgifter, medlemsstaterne forelægger med henblik på EU-tilskud, angives i euro eksklusive moms og andre skatter og afgifter.

2. Hvis en medlemsstats udgifter er i en anden valuta end euro, skal den berørte medlemsstat omregne udgifterne til euro på basis af den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af medlemsstaten.

Artikel 16

1. EU-tilskuddet til de i artikel 1-12 omhandlede årlige og flerårige programmer (»programmerne«) ydes, forudsat at de pågældende medlemsstater:

a) gennemfører programmerne i overensstemmelse med de relevante EU-bestemmelser, herunder konkurrencereglerne og bestemmelserne om offentlige udbud

b) sætter de love og administrative bestemmelser, der er nødvendige for at gennemføre programmerne, i kraft senest den 1. januar 2012

c) senest den 31. juli 2012 sender Kommissionen de foreløbige tekniske og økonomiske rapporter vedrørende programmerne, jf. artikel 27, stk. 7, litra a), i beslutning 2009/470/EF, der dækker perioden fra 1. januar 2012 til 30. juni 2012

d) kun for de programmer, der er omhandlet i artikel 8, via Kommissionens online-system rapporterer positive og negative resultater af undersøgelser foretaget som led i deres overvågning af fjerkræ og vilde fugle til Kommissionen hver sjette måned i overensstemmelse med artikel 4 i Kommissionens afgørelse 2010/367/EU (12)

e) for programmerne senest den 30. april 2013 sender Kommissionen en årlig detaljeret rapport, jf. artikel 27, stk. 7, litra b), i beslutning 2009/470/EF, om den tekniske gennemførelse af det pågældende program, ledsaget af dokumentation for de udgifter, medlemsstaten har afholdt, og de opnåede resultater i perioden 1. januar 2012 til 31. december 2012

f) gennemfører programmerne effektivt

g) ikke indsender yderligere anmodninger om andre EU-tilskud til foranstaltningerne og ikke tidligere har indsendt sådanne anmodninger.

2. Hvis en medlemsstat ikke overholder betingelserne i stk. 1, kan Kommissionen nedsætte EU-tilskuddet under hensyntagen til arten og grovheden af den pågældende overtrædelse og til det finansielle tab, den medfører for Unionen.

Artikel 17

Denne afgørelse er en finansieringsafgørelse som omhandlet i artikel 75 i finansforordningen.

Artikel 18

Denne afgørelse anvendes fra den 1. januar 2012.

Artikel 19

Denne afgørelse er rettet til medlemsstaterne.

Udfærdiget i Bruxelles, den 30. november 2011. På Kommissionens vegne John DALLI Medlem af Kommissionen

(1) EUT L 155 af 18.6.2009, s. 30.

(2) EUT L 115 af 29.4.2008, s. 44.

(3) EFT L 147 af 31.5.2001, s. 1.

(4) EUT L 10 af 14.1.2006, s. 16.

(5) EUT L 314 af 1.12.2007, s. 29.

(6) EUT L 322 af 2.12.2008, s. 39.

(7) EUT L 317 af 3.12.2009, s. 36.

(8) EUT L 309 af 25.11.2010, s. 18.

(9) EFT L 248 af 16.9.2002, s. 1.

(10) EUT L 209 af 11.8.2005, s. 1.

(11) EUT L 171 af 23.6.2006, s. 1.

(12) EUT L 166 af 1.7.2010, s. 22.